การเปลี่ยนแปลงทรงผม การเปลี่ยนแปลงพฤติกรรม การเปลี่ยนแปลงการแต่งหน้า การเปลี่ยนแปลงเสื้อผ้า การเปลี่ยนแปลงเครื่องประดับ การค้นหาลุคใหม่ๆ
ดูในอินเตอร์เน็ตหรือนิตยสารเพื่อหาทรงผมที่คุณชอบ อย่ากังวลว่าผมทรงนี้จะเข้ากับคุณหรือไม่เพียงแค่บันทึกรูปไว้ก่อน เมื่อคุณรวบรวมรูปภาพเสร็จแล้วก็สามารถดูว่ารูปภาพเหล่านี้มีอะไรที่เหมือนกันผมทรงไหนที่คุณมักจะมองหา? เสนอแนวคิดให้ช่างผมและถามว่าเธอคิดอย่างไร เธอน่าจะมีแนวคิดว่าผมของคุณจะทำทรงอะไรได้บ้าง  คุณอาจต้องใช้เวลาเพื่อให้ได้ลุคที่คุณต้องการโดยเฉพาะอย่างยิ่งถ้าหากผมของคุณสั้นและคุณต้องการไว้ผมยาว ช่างผมของคุณสามารถตัดผมทรงที่ดูดีในขณะที่คุณเลี้ยงผมให้ยาว ลองเปลี่ยนสีผมใหม่ ถ้าหากคุณมีผมสีเข้มก็ควรลองสีที่อ่อนกว่า ถ้าหากคุณมีผมสีอ่อนก็ควรลองสีที่เข้มกว่า ถ้าหากคุณกล้าหาญพอก็สามารถลองสีแรงๆ เช่น ม่วงหรือน้ำเงินได้   แม้แต่การทำไฮไลท์ก็สามารถเปลี่ยนแปลงลุคของคุณได้ การเปลี่ยนแปลงอย่างแนบเนียนเป็นเรื่องที่ดีโดยเฉพาะอย่างยิ่งเมื่อคุณรู้สึกไม่ค่อยประทับใจกับลุคปัจจุบันของคุณ คุณสามารถเปลี่ยนสีผมได้โดยช่างมืออาชีพหรือทำเองที่บ้าน ขอให้เพื่อนช่วยคุณ เพิ่มความยาวผมในทันทีด้วยการต่อผม คุณสามารถหาซื้อที่ต่อผมชั่วคราวได้จากอินเตอร์เน็ตและหนีบเข้ากับผมอย่างง่ายดาย ลองดูว่าคุณดูเป็นอย่างไรเมื่อผมยาวกว่าเดิมก่อนที่จะต่อผมโดยช่างมืออาชีพ การเปลี่ยนแปลงลุคไม่ได้แปลว่าคุณต้องตัดผมหรือเปลี่ยนสีผม คุณยังสามารถเปลี่ยนแปลงลุคของคุณได้อย่างง่ายดายโดยการจัดแต่งทรงผมเองที่บ้าน ใช้ที่ม้วนผมเพื่อให้ผมมีลอนหรือใช้ที่หนีบผมเพื่อทำให้ผมตรง เทคนิคเหล่านี้ต้องใช้เวลาเพราะฉะนั้นคุณต้องเผื่อเวลาเพียงพอในตอนเช้า ถ้าหากคุณต้องการแปลงโฉมร่างกายก็ควรเริ่มด้วยการดูแลรูปร่างให้ดี เริ่มออกกำลังกายและตั้งเป้าที่จะออกกำลังกายประมาณ 4 ครั้งต่อสัปดาห์ เข้าเรียนคลาสพิลาทิสหรือหาครูฝึกสอนส่วนตัวเพื่อช่วยคุณ  ไปวิ่งจ๊อกกิ้งหรือเข้าฟิตเนสกับเพื่อน คุณสามารถให้กำลังใจกันและกันเพื่อออกกำลังกายและพัฒนาสุขภาพ การให้สารอาหารที่จำเป็นต่อร่างกายมีประโยชน์เพื่อทำให้คุณรู้สึกดีขึ้นและทำให้คุณดูดีขึ้น  ทานอาหารที่อุดมไปด้วยคุณค่าทางโภชนาการ เช่น ผักและผลไม้ ลดปริมาณของคาร์โบไฮเดรตและน้ำตาลแปรรูป การพักผ่อนให้เพียงพอจะช่วยลดระดับความเครียดซึ่งทำให้คุณดูและรู้สึกดีขึ้น ตั้งเป้าหมายที่จะนอนพักผ่อน 7-8 ชั่วโมงต่อคืน ทำให้ผิวดูสดชื่นและให้ร่างกายชุมชื้นด้วยการดื่มน้ำมากๆ ตลอดทั้งวัน คุณยังจะได้ประโยชน์เพิ่มเติมคือมีพลังงานมากขึ้นดื่มน้ำ 6-8 แก้วยาวทุกวัน หาอายแชโดว์ ลิปสติกหรือมาสคาร่าใหม่ๆ ลองผสมสีต่างๆ แต่คุณต้องเลือกสีที่เข้ากับสีผิว ลองเปลี่ยนแปลงลุคของคุณอย่างสิ้นเชิง เช่น แต่งแนวพังค์ นางแบบปฏิทิน สง่างามหรือแบบธรรมชาติ คุณต้องกล้าลอง  แม้แต่การเลือกสีลิปสติกใหม่สามารถสร้างความแตกต่างได้อย่างมากโดยทำให้คุณดูดีขึ้นอย่างสิ้นเชิง   มองหาวีดีโอสอนวิธีการแต่งหน้าในอินเตอร์เน็ตถ้าคุณไม่แน่ใจว่าต้องแต่งอย่างไรเพื่อให้ได้ลุคที่ต้องการ ชวนเพื่อน 2-3 คนมาที่บ้านและขอให้ทุกคนนำเครื่องสำอางมาด้วย ผลัดกันทำทรีทเมนท์ผิวหน้าหรือพอกโคลนและแต่งหน้าให้กันและกัน ลองแต่งหน้าหลายๆ ลุคโดยใช้อายแชโดว์และลิปสติกที่เพื่อนของคุณนำมา   ลองแต่งสไตล์และลุคแรงๆ เช่นสไตล์จากเรื่อง “The Hunger Games” หรือหนังเรื่องอื่น คุณต้องมีแปรงแต่งหน้า สำลีก้อนและคอตตอนบัดที่สะอาดและยังไม่เคยใช้เพื่อที่คุณจะไม่กระจายเชื้อแบคทีเรียจากการแต่งหน้า ช่างแต่งหน้ามืออาชีพตามห้างสรรพสินค้าสามารถแต่งหน้าให้คุณที่เคาน์เตอร์ขายเครื่องสำอาง วิธีนี้เป็นวิธีที่ดีเพื่อทดสอบลุคใหม่โดยไม่ต้องซื้อเครื่องสำอางใหม่ทั้งหมด การแต่งหน้าไม่มีค่าใช้จ่ายแต่คุณควรซื้อผลิตภัณฑ์บางอย่าง โดยทั่วไปลิปสติกคือผลิตภัณฑ์ที่คุณควรซื้อเพราะคุณจะต้องทาซ้ำๆ ตลอดทั้งวัน ลบสีทาเล็บเก่าออก ค่อยๆ เล็มและตะไบเล็บมือ ค่อยๆ ดันหนังเล็บขึ้นไปด้วยอุปกรณ์ เติมความชุ่มชื้นให้มือและทาสีเล็บ  เลือกสีที่เข้ากับเสื้อผ้าหรือสีแรงๆ หาทรงคิ้วที่เหมาะกับรูปทรงใบหน้าและจัดแต่งทรงคิ้ว เช่น ใบหน้าทรงเหลี่ยมเข้ากับคิ้วทรงกลมนุ่มนวลในขณะที่ใบหน้าทรงกลมเข้ากับคิ้วที่ทำมุมสูง  ถอนคิ้วจากใต้คิ้วเท่านั้นและหลีกเลี่ยงการถอนคิ้วมากเกินไป เติมคิ้วด้วยดินสอเขียนคิ้ว ถ้าหากคุณกำลังแปลงโฉมให้ตัวเองเพื่อหาลุคที่คุณสามารถแต่งได้ทุกวันก็ควรแต่งแบบธรรมชาติ จำกัดปริมาณรองพื้นที่คุณใช้ ใช้แป้งสีอ่อนเพื่อควบคุมผิวมัน ลองอายแชโดว์สีละมุน 2-3 สีที่เหมาะกับชีวิตประจำวัน  คุณอาจจะต้องแต่งหน้าเข้มเมื่อไปเที่ยวกลางคืนโดยเฉพาะอย่างยิ่งเมื่อคุณแต่งตัวแรง นำเสื้อผ้าทั้งหมดออกจากตู้เพื่อดูว่าคุณมีอะไรบ้าง จับคู่ชิ้นส่วนเสื้อผ้าเพื่อหาการจับคู่ที่คุณมักจะไม่ทำ ถ่ายรูปการจับคู่เสื้อผ้าที่คุณชอบเพื่อที่คุณจะสามารถนำมาประยุกต์ใช้ในภายหลัง  ทิ้งเสื้อผ้าที่คุณใส่ไม่ได้หรือไม่เคยใส่ การแลกเปลี่ยนเสื้อผ้าคือปาร์ตี้ที่ทุกคนนำเสื้อผ้าและเครื่องประดับ 2-3 ชิ้นมาแลกเปลี่ยน ชวนเพื่อนหลายคนให้นำเสื้อผ้าที่ต้องการกำจัดมา วิธีนี้เป็นวิธีที่ดีในการเปลี่ยนเสื้อผ้าใหม่และจับคู่สไตล์ที่แตกต่างของเพื่อนเข้าด้วยกัน ถ้าคุณพบว่าคุณซื้อเสื้อผ้าแบบเดิมตลอดเวลาก็ควรพิจารณาสถานที่ที่คุณซื้อเสื้อผ้า ถ้าหากคุณมักจะไปร้านเดิมๆ สไตล์ของคุณก็จะไม่เปลี่ยน ลองไปร้านใหม่ๆ เพื่อหาสไตล์อื่น คนส่วนใหญ่ใส่เกงยีนส์เป็นเวลานานเพราะมันสวมสบายและจับคู่กับเสื้อผ้าได้ทุกแบบแต่มันจะทำให้คุณจมปลักอยู่กับลุคเดิมๆ ลองไม่ใส่ยีนส์ 1 สัปดาห์และใส่กระโปรง ชุดเดรสหรือกางเกงสแล็คแทนเพื่อปรับเปลี่ยนลุคของคุณ ผู้หญิงส่วนใหญ่ใส่เสื้อชั้นในผิดขนาดและเสื้อผ้าไม่พอดีตัวหรือเป็นในแบบที่มันควรจะเป็น ลองไปห้างสรรพสินค้าหรือร้านขายชุดชั้นในและขอให้พนักงานวัดขนาดเสื้อชั้นในให้คุณ คุณอาจจะพบว่าคุณรู้สึกสบายและมั่นใจมากขึ้นเมื่อสวมเสื้อชั้นในที่มีขนาดพอดี ถ้าหากคุณสวมแว่นก็ควรลองแว่นที่มีกรอบสไตล์อื่น ถ้าหากคุณไม่สวมแว่นก็สามารถหาซื้อแว่นตาอ่านหนังสือที่มีค่าสายตาต่ำสุดราคาถูกได้ตามร้านค้าทั่วไปเพื่อเปลี่ยนลุคของตัวเองโดยไม่ให้แว่นมีผลกับค่าสายตาของคุณมากเกินไป  อีกทางเลือกหนึ่งคือคุณสามารถใส่คอนแทคเลนส์ถ้าหากคุณมักจะสวมแว่น ผู้คนอาจจะจำคุณไม่ได้ ไปร้านขายเสื้อผ้าและเลือกผ้าพันคอที่มีสี เนื้อผ้าและความยาวต่างกัน ลองผ้าพันคอเหล่านี้เพื่อดูว่าคุณชอบแบบไหน ลองสวมผ้าพันคอหลายๆ แบบ เช่น แบบหลวมๆ หรือแน่นๆ รอบคอ ลองต่างหูหรือสร้อยข้อมือที่เข้ากับชุดของคุณ ถ้าหากคุณกล้าพอก็สามารถลองเครื่องประดับเส้นหนาที่โดดเด่น คุณควรรู้ว่าคุณมีเครื่องประดับอะไรบ้าง จัดแจงเครื่องประดับเพื่อให้คุณหาง่าย หากล่องหรือที่แขวนเพื่อเก็บเครื่องประดับเพื่อให้คุณพร้อมใช้เมื่อถึงเวลา หมวกสามารถเปลี่ยนแปลงลุคได้ทันทีและเพิ่มองค์ประกอบของความคลาสสิค ถ้าหากเป็นฤดูหนาวก็ควรเลือกหมวกเบเร่ต์หรือหมวกไหมพรมถักน่ารักๆ ในฤดูร้อนคุณสามารถสวมหมวกปีกกว้างหรือหมวกเบเร่ต์ขนาดเบา คุณยังสามารถลองหมวกวินเทจหรือย้อนยุคที่เข้ากับชุด มองดูตัวเองและตัดสินใจว่าคุณต้องการเปลี่ยนแปลงอะไร คุณชอบอะไรเกี่ยวกับลุคนี้? คุณต้องการเปลี่ยนแปลงอะไร? ลองหาในอินเตอร์เน็ต ( Pinterest คือเว็บไซต์ที่ดี) หรือในนิตยสารเพื่อหารูปของบุคคลที่คุณชอบ เก็บรวบรวมรูปภาพในแฟ้ม มองหาองค์ประกอบที่คุณชอบ บางทีคุณอาจจะชอบรองเท้าที่อยู่ในรูปหนึ่งและกระโปรงที่อยู่อีกรูปหนึ่ง ตัดทั้งสองรูปออกมาเพื่อเก็บไว้หรือบันทึกลงคอมพิวเตอร์   รวบรวมรูปภาพในหมวดต่างๆ จัดทำหมวด “การแต่งหน้า” “ทรงผม” “เสื้อผ้า” และ “เครื่องประดับ” มองหาธีมที่ซ้ำกันในรูปที่คุณเก็บรวบรวม เมื่อคุณรวบรวมรูปภาพเข้าด้วยกันก็จะพบองค์ประกอบหรือลุคที่คุณชอบ พูดเปิดใจกับเพื่อนสนิทและขอความเห็นที่จริงใจเกี่ยวกับลุคของคุณ อย่าทำเหมือนว่าคุณกำลังมองหาคำเชยชมแต่คุณเพียงต้องการแต่งตัวให้ดูดีขึ้นหรือมีทรงผมที่ทันสมัยมากกว่าเดิม เมื่อคุณถามหาความคิดเห็นที่จริงใจก็ควรคาดหวังความคิดเห็นที่จริงใจเช่นกัน อย่าน้อยใจหรือโกรธถ้าหากเพื่อนของคุณพูดบางสิ่งที่คุณไม่อยากได้ยิน ลุคใหม่ของคุณอาจจะแตกต่างจากสิ่งที่ผู้คนคาดหวัง คุณต้องกล้าหาญเมื่อลองลุคใหม่ๆ เพราะมันอาจจะเข้ากับคุณมากและทำให้คุณรู้สึกมั่นใจกับลุคใหม่  ถ้าหากคุณกังวลเกี่ยวกับการลองลุคแรงๆ ก็ลองแต่งตัวแบบนั้นสำหรับเทศกาลฮัลโลวีน จากนั้นจึงแต่งตัวแบบนั้นต่อโดยพูดว่าคุณชอบสไตล์นี้มากจนคุณต้องการแต่งตัวแบบนี้ต่อไป ถ่ายรูปของตัวคุณเอง “ก่อน” เปลี่ยนลุคเพื่อที่คุณสามารถเปรียบเทียบกับลุคหลังการแปลงโฉม
หาทรงผมที่คุณชอบ. ขอคำแนะนำจากช่างผมของคุณ. ย้อมสีผม. ต่อผม. ม้วนหรือหนีบผม. ออกกำลังกายเป็นประจำ. ทานอาหารที่มีประโยชน์. พักผ่อนให้เพียงพอ. ดื่มน้ำมากๆ. ลองวิธีแต่งหน้าใหม่ๆ. จัดปาร์ตี้ทำทรีทเมนท์ผิวหน้าและแต่งหน้า. ไปยังเคาน์เตอร์ขายเครื่องสำอางที่ห้างสรรพสินค้า. เล็มและทาสีเล็บ. จัดแต่งทรงคิ้ว. อย่าแต่งหน้าจัดจนเกินไป. ดึงเสื้อผ้าออกจากตู้. แลกเปลี่ยนเสื้อผ้ากับเพื่อน. ซื้อเสื้อผ้าในที่ใหม่ๆ. ไม่ใส่ยีนส์ 1 สัปดาห์. ซื้อเสื้อชั้นในที่พอดีตัว. สวมแว่นตาใหม่หรือสไตล์อื่นๆ. เปลี่ยนผ้าพันคอใหม่. สวมเครื่องประดับ. ลองสวมหมวก. ดูว่าคุณคิดว่าต้องเปลี่ยนแปลงอะไร. ค้นหารูปภาพของลุคที่คุณชอบ. ถามเพื่อนที่คุณไว้ใจได้ว่าเธอคิดอย่างไร. กล้าหาญ. ถ่ายรูปก่อนเปลี่ยนลุค.
https://www.wikihow.com/Give-Yourself-a-Makeover https://www.wikihow.com/Give-Yourself-a-Makeover https://www.wikihow.com/Give-Yourself-a-Makeover https://www.wikihow.com/Give-Yourself-a-Makeover https://www.wikihow.com/Give-Yourself-a-Makeover https://www.wikihow.com/Give-Yourself-a-Makeover
Changing Your Hairstyle Changing Your Habits Changing Your Makeup Changing Your Clothes Changing Your Accessories Finding Your New Look